Κοτόπουλο με χυλοπίτες και σάλτσα ντομάτας
Ταιριάζει με μια ξηρή μυζήθρα τριμμένη, με ένα πικάντικο κεφαλοτύρι ή και με μια μαλακή φέτα.
1 κοτόπουλο, κομμένο σε 6-8 κομμάτια, 1 ξερό κρεμμύδι, σε ψιλά καρέ, 2 σκελίδες σκόρδο, καθαρισμένες, 50 ml ελαιόλαδο, 100 ml κρασί λευκό, ξηρό, 2 κουτ. γλυκού δεντρολίβανο ξερό, 1 φύλλο δάφνης, 500 γρ. φρέσκες ντομάτες, τριμμένες, 1 κουτ. σούπας ντοματοπελτές, αλάτι, φρεσκοτριμμένο πιπέρι, 300 γρ. χυλοπίτες
Σε μια κατσαρόλα ζεσταίνουμε το λάδι σε δυνατή φωτιά και σοτάρουμε το κοτόπουλο για 8-10 λεπτά ή μέχρι να ροδίσει από όλες τις πλευρές.Ρίχνουμε το σκόρδο, το κρεμμύδι, το δεντρολίβανο, τη δάφνη και σοτάρουμε για 1/2-1 λεπτό ακόμα.Ρίχνουμε το κρασί, αφήνουμε 2 λεπτά να εξατμιστεί το αλκοόλ και προσθέτουμε τις ντομάτες, τον πελτέ και αλατοπίπερο.Προσθέτουμε 300 ml νερό και ανακατεύουμε.Μετριάζουμε τη φωτιά και μαγειρεύουμε για 40-45 λεπτά, μέχρι να γίνει το κοτόπουλο και να δέσει η σάλτσα.Βράζουμε τις χυλοπίτες λίγο λιγότερο από ό,τι λένε οι οδηγίες της συσκευασίας.Τις στραγγίζουμε και τις αδειάζουμε στην κατσαρόλα με το κοτόπουλο.Ανακατεύουμε να ρουφήξουν λίγο τη σάλτσα και σερβίρουμε.
Ζυμαρικά,Κοτόπουλο,Ντομάτα